Gândurile lui Cristoiu, 29 ianuarie 2021.
Incendiul de la Balș– Al doilea în ultimele trei luni într-un spital de stat, incendiul de Institutul Matei Balș este pentru guvernanți și polticieni un nou prilej de heirupism, promisiuni de reforme mărețe și de căutare a eternului Acar Păun. Vaccinarea, de la probleme românești la bătălii planetare– În timp ce unele state occidentale au început o ofensivă împotriva producătorilor de vaccinuri, în România se numără flacoanele, seringile, “esențialii"și vulnerabilii pentru ca în final să se mai decidă o amânare. Bugetul ca o pradă – Bugetul ca o pradă. Cât tăiem și de unde tăiem, sunt întrebările care frământă partidele din coaliție, fiecare sperând însă să obțină o halcă cât mai mare din buget și să fie altcineva victima.
Publicistul Ion Cristoiu și moderatoarea Monica Mihai au analizat cauzele și efectele incendiului de la Institutul Matei Balș, ce se întâmplă cu vaccinarea în România după ultimele decizii ale autorităților, dar și în restul Europei, odată cu reducerea livrărilor de vaccinuri. De asemenea, am aflat de ce se naște atât de greu bugetul pe 2021 și cum se vor încheia disputele din coaliție.